ddrg/super_eurlex huggingface dataset:
EL Επίσημη Εφημερίδα της Ευρωπαϊκής Ένωσης C 344/18

Απόφαση του Δικαστηρίου (ένατο τμήμα) της 26ης Σεπτεμβρίου 2013 — Alliance One International, Inc. κατά Ευρωπαϊκής Επιτροπής

(Υπόθεση C-679/11 P) (1)

(Αναίρεση - Ανταγωνισμός - Συμπράξεις - Ισπανική αγορά αποκτήσεως και πρώτης μεταποιήσεως ακατέργαστου καπνού - Καθορισμός των τιμών και κατανομή της αγοράς - Παράβαση του άρθρου 81 ΕΚ - Καταλογισμός της παραβατικής συμπεριφοράς θυγατρικής στη μητρική της εταιρία - Υποχρέωση αιτιολογήσεως - Θεμελιώδη δικαιώματα - Αποτρεπτικό αποτέλεσμα - Ίση μεταχείριση - Ελαφρυντικές περιστάσεις - Συνεργασία - Αρμοδιότητα πλήρους δικαιοδοσίας - Ne ultra petita - Δικαίωμα σε δίκαιη δίκη)

2013/C 344/30

Γλώσσα διαδικασίας: η αγγλική

Διάδικοι

Αναιρεσείουσα: Alliance One International, Inc. (εκπρόσωποι: M Odriozola και A Vide, abogados)

Αντίδικος κατ’ αναίρεση: Ευρωπαϊκή Επιτροπή (εκπρόσωποι: F. Castillo de la Torre, E. Gippini Fournier, J. Bourke και C. Urraca Caviedes)

Αντικείμενο

Αίτηση αναιρέσεως κατά της αποφάσεως του Γενικού Δικαστηρίου (τέταρτο τμήμα) της 12ης Οκτωβρίου 2011, T-41/05, Alliance One International κατά Επιτροπής, με την οποία μειώθηκε το ποσό του προστίμου που επιβλήθηκε στην Agroexpansión κατά το μέρος για το οποίο η Alliance One International, Inc. φέρει εις ολόκληρον ευθύνη από κοινού με την Agroexpansión, και απορρίφθηκε κατά τα λοιπά η προσφυγή περί μερικής ακυρώσεως της αποφάσεως C(2004) 4030 της Επιτροπής, της 20ής Οκτωβρίου 2004, σχετικά με διαδικασία δυνάμει του άρθρου 81, παράγραφος 1, [ΕΚ] (υπόθεση COMP/C.38.238/B.2 — Ακατέργαστος καπνός — Ισπανία), σχετικά με σύμπραξη αποσκοπούσα στον καθορισμό των τιμών που καταβάλλονται στους παραγωγούς και των ποσοτήτων που αγοράζονται από αυτούς στην ισπανική αγορά ακατέργαστου καπνού

Διατακτικό

Το Δικαστήριο αποφασίζει:

1) Απορρίπτει την κύρια και την αντίθετη αίτηση αναιρέσεως.

2) Καταδικάζει την Alliance One International Inc. στα έξοδα που αφορούν την κύρια αίτηση αναιρέσεως.

3) Καταδικάζει την Ευρωπαϊκή Επιτροπή στα έξοδα που αφορούν την αντίθετη αίτηση αναιρέσεως.

(1) ΕΕ C 73 της 10.3.2012.
EL Επίσημη Εφημερίδα της Ευρωπαϊκής Ένωσης C 225/18

Απόφαση του Δικαστηρίου (τέταρτο τμήμα) της 6ης Ιουνίου 2013 [αίτηση του Court of Appeal (England & Wales) (Civil Division) (Ηνωμένο Βασίλειο) για την έκδοση προδικαστικής αποφάσεως] — The Queen, κατόπιν αιτήσεως των: MA, BT, DA κατά Secretary of State for the Home Department

(Υπόθεση C-648/11) (1)

(Κανονισμός (ΕΚ) αριθ. 343/2003 - Προσδιορισμός υπεύθυνου κράτους μέλους - Ασυνόδευτος ανήλικος - Αιτήσεις ασύλου που κατατέθηκαν διαδοχικώς σε δύο κράτη μέλη - Δεν υπάρχει μέλος της οικογένειας του ανηλίκου στο έδαφος κράτους μέλους - Άρθρο 6, δεύτερο εδάφιο, του κανονισμού αριθ. 343/2003 - Μεταφορά ανηλίκου στο κράτος μέλος στο οποίο κατατέθηκε η πρώτη αίτηση - Συμβατό - Μείζον συμφέρον του παιδιού - Άρθρο 24, παράγραφος 2, του Χάρτη)

2013/C 225/29

Γλώσσα διαδικασίας: η αγγλική

Αιτούν δικαστήριο

Court of Appeal (England & Wales) (Civil Division)

Διάδικοι στην υπόθεση της κύριας δίκης

The Queen, κατόπιν αιτήσεως των: MA, BT, DA

κατά

Secretary of State for the Home Department

Παρισταμένου του: The AIRE Centre (Advice on Individual Rights in Europe) (UK)

Αντικείμενο

Αίτηση προδικαστικής αποφάσεως — Court of Appeal (England & Wales) (Civil Division) — Ερμηνεία του άρθρου 6, δεύτερο εδάφιο, του κανονισμού (ΕΚ) 343/2003 του Συμβουλίου, της 18ης Φεβρουαρίου 2003, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (ΕΕ L 50, σ.1) — Διαδικασία προσδιορισμού του κράτους μέλους που είναι υπεύθυνο για την εξέταση των αιτήσεων ασύλου που υποβάλλουν ασυνόδευτοι ανήλικοι υπήκοοι τρίτης χώρας

Διατακτικό

Το άρθρο 6, δεύτερο εδάφιο, του κανονισμού (ΕΚ) 343/2003 του Συμβουλίου, της 18ης Φεβρουαρίου 2003, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας, έχει την έννοια ότι, υπό περιστάσεις όπως αυτές της κύριας δίκης, κατά τις οποίες ασυνόδευτος ανήλικος του οποίου κανένα μέλος της οικογένειας δεν ευρίσκεται νομίμως στο έδαφος κράτους μέλους υπέβαλε αιτήσεις ασύλου σε περισσότερα του ενός κράτη μέλη, «υπεύθυνο για την εξέταση της αιτήσεως ασύλου κράτος» είναι το κράτος μέλος στο οποίο ευρίσκεται ο εν λόγω ανήλικος μετά την υποβολή σε αυτό αιτήσεως ασύλου.

(1) ΕΕ C 65 της 3.3.2012.
EL Επίσημη Εφημερίδα της Ευρωπαϊκής Ένωσης C 252/9

Απόφαση του Δικαστηρίου (τρίτο τμήμα) της 11ης Ιουλίου 2013 — Team Relocations NV, Amertranseuro International Holdings Ltd, Trans Euro Ltd, Team Relocations Ltd κατά Ευρωπαϊκής Επιτροπής

(Υπόθεση C-444/11 P) (1)

(Αίτηση αναίρεσης - Ανταγωνισμός - Συμπράξεις - Άρθρα 81 ΕΚ και 53 της Συμφωνίας για τον ΕΟΧ - Αγορά υπηρεσιών διεθνών μετακομίσεων στο Βέλγιο - Άμεσος και έμμεσος καθορισμός των τιμών, κατανομή της αγοράς και καταστρατήγηση της διαδικασίας υποβολής προσφορών - Ενιαία και διαρκής παράβαση - Δυνατότητα καταλογισμού - Κατευθυντήριες γραμμές για τον υπολογισμό των προστίμων (2006) - Αξία των πωλήσεων - Έννοια - Ποσοστό - Πρόσθετο ποσό - Ελαφρυντικές περιστάσεις - Υποχρέωση αιτιολόγησης - Δυνατότητα καταλογισμού της παράβασης στη μητρική εταιρία - Κανονισμός (ΕΚ) 1/2003 - Άρθρο 23, παράγραφος 2 - Ανώτατο όριο του 10 % του κύκλου εργασιών - Αναλογικότητα)

2013/C 252/14

Γλώσσα διαδικασίας: η αγγλική

Διάδικοι

Αναιρεσείουσες: Team Relocations NV (εκπρόσωποι: H. Gilliams, J. Bocken και L. Gyselen, avocaten), Amertranseuro International Holdings Ltd, Trans Euro Ltd, Team Relocations Ltd

Αντίδικος κατ’ αναίρεση: Ευρωπαϊκή Επιτροπή (εκπρόσωποι: A. Bouquet, N. von Lingen και Α. Αντωνιάδης)

Αντικείμενο

Αίτηση αναίρεσης της απόφασης του Γενικού Δικαστηρίου (όγδοο τμήμα) της 16ης Ιουνίου 2011, T-204/08 και T-212/08, Team Relocations NV κ.λπ. κατά Επιτροπής, περί απόρριψης της προσφυγής που είχε ως αίτημα, αφενός, τη μερική ακύρωση της απόφασης C(2008) 926 τελικό της Επιτροπής, της 11ης Μαρτίου 2008, σχετικά με διαδικασία εφαρμογής του άρθρου 81 ΕΚ και του άρθρου 53 της Συμφωνίας για τον ΕΟΧ (Υπόθεση COMP/38.543 — Υπηρεσίες διεθνών μετακομίσεων), σχετικά με σύμπραξη στη βελγική αγορά υπηρεσιών διεθνών μετακομίσεων, η οποία αφορούσε τον άμεσο ή έμμεσο καθορισμό των τιμών, την κατανομή της αγοράς και την καταστρατήγηση της διαδικασίας υποβολής προσφορών και, αφετέρου, την ακύρωση του επιβληθέντος στις αναιρεσείουσες προστίμου ή, επικουρικώς, τη μείωσή του.

Διατακτικό

Το Δικαστήριο αποφασίζει:

1) Απορρίπτει την αίτηση αναίρεσης.

2) Καταδικάζει τις Team Relocations NV, Amertranseuro International Holdings Ltd, Trans Euro Ltd και Team Relocations Ltd στα δικαστικά έξοδα.

(1) ΕΕ C 347 της 26.11.2011.
EL Επίσημη Εφημερίδα της Ευρωπαϊκής Ένωσης C 252/11

Απόφαση του Δικαστηρίου (πρώτο τμήμα) της 6ης Ιουνίου 2013 [αίτηση του Oberlandesgericht Wien — (Αυστρία) για την έκδοση προδικαστικής αποφάσεως] — Bundeswettbewerbsbehörde κατά Donau Chemie AG, Donauchem GmbH, DC Druck-Chemie Süd GmbH & Co KG, Brenntag Austria Holding GmbH, Brenntag CEE GmbH, ASK Chemicals GmbH, πρώην Ashland-Südchemie-Kernfest GmbH, ASK Chemicals AustriaGmbH, πρώηνΑshland Südchemie Hantos GmbH

(Υπόθεση C-536/11) (1)

(Ανταγωνισμός - Πρόσβαση στον φάκελο - Ένδικη διαδικασία σχετική με την επιβολή προστίμων για παράβαση του άρθρου 101 ΣΛΕΕ - Τρίτες επιχειρήσεις οι οποίες προτίθενται να ασκήσουν αγωγή αποζημιώσεως - Εθνική ρύθμιση η οποία εξαρτά την πρόσβαση στη δικογραφία από τη συναίνεση όλων των διαδίκων - Αρχή της αποτελεσματικότητας)

2013/C 252/16

Γλώσσα διαδικασίας: η γερμανική

Αιτούν δικαστήριο

Oberlandesgericht Wien

Διάδικοι στην υπόθεση της κύριας δίκης

Bundeswettbewerbsbehörde

κατά

Donau Chemie AG, Donauchem GmbH, DC Druck-Chemie Süd GmbH & Co KG, Brenntag Austria Holding GmbH, Brenntag CEE GmbH, ASK Chemicals GmbH, πρώην Ashland-Südchemie-Kernfest GmbH, ASK Chemicals AustriaGmbH, πρώην Ashland Südchemie Hantos GmbH

Αντικείμενο

Αίτηση προδικαστικής αποφάσεως — Oberlandesgerich Wien — Ερμηνεία των διατάξεων του δικαίου της Ένωσης οι οποίες αφορούν τις συμπράξεις — Πρόσβαση στον φάκελο — Εθνική ρύθμιση η οποία εξαρτά, στο πλαίσιο της διοικητικής δίκης επί υποθέσεων ανταγωνισμού, την πρόσβαση των τρίτων στη δικογραφία από τη συναίνεση όλων των διαδίκων στην οικεία διαδικασία αποκλείοντας κάθε δυνατότητα σταθμίσεως των διακυβευομένων συμφερόντων, ενώ παρόμοια στάθμιση πραγματοποιείται για την πρόσβαση στον φάκελο σε αντίστοιχες αστικές ή ποινικές δίκες

Διατακτικό

Αντιβαίνει στο δίκαιο της Ένωσης, και πιο συγκεκριμένα στην αρχή της αποτελεσματικότητας, διάταξη του εσωτερικού δικαίου κράτους μέλους η οποία προβλέπει ότι, για να επιτραπεί η πρόσβαση σε έγγραφα του φακέλου μιας εθνικής διαδικασίας σχετικής με την εφαρμογή του άρθρου 101 ΣΛΕΕ, περιλαμβανομένων των εγγράφων που έχουν παρασχεθεί στο πλαίσιο προγράμματος επιείκειας, σε τρίτους οι οποίοι δεν ήσαν διάδικοι της εν λόγω διαδικασίας και προτίθενται να ασκήσουν αγωγή αποζημιώσεως κατά των μετεχόντων σε μια σύμπραξη, πρέπει να συναινέσουν οπωσδήποτε όλοι οι διάδικοι της ως άνω διαδικασίας, χωρίς να αναγνωρίζεται στον εθνικό δικαστή οποιαδήποτε δυνατότητα να σταθμίσει τα συμφέροντα που διακυβεύονται.

(1) ΕΕ C 13 της 14.01.2012
EL Επίσημη Εφημερίδα της Ευρωπαϊκής Ένωσης C 260/9

Απόφαση του Δικαστηρίου (τέταρτο τμήμα) της 18ης Ιουλίου 2013 — New Yorker SHK Jeans GmbH & Co. πρώην New Yorker SHK Jeans GmbH OE κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Vallis K.-Vallis A. & Co. OE

(Υπόθεση C-621/11 P) (1)

(Αίτηση αναίρεσης - Αίτηση καταχώρισης κοινοτικού λεκτικού σήματος FISHBONE - Διαδικασία ανακοπής - Προγενέστερο εθνικό εικονιστικό σήμα FISHBONE BEACHWEAR - Ουσιαστική χρήση του προγενέστερου σήματος - Συνεκτίμηση συμπληρωματικών αποδεικτικών στοιχείων που δεν προσκομίστηκαν εμπροθέσμως - Κανονισμός (ΕΚ) 207/2009 - Άρθρα 42, παράγραφοι 2 και 3, και 76, παράγραφος 2 - Κανονισμός (ΕΚ) 2868/95 - Κανόνας 22, παράγραφος 2)

2013/C 260/16

Γλώσσα διαδικασίας: η αγγλική

Διάδικοι

Αναιρεσείουσα: New Yorker SHK Jeans GmbH & Co. KG, πρώην New Yorker SHK Jeans GmbH (εκπρόσωπος: V. Spitz, Rechtsanwalt)

Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: Π. Γερουλάκος), Vallis K.-Vallis A. & Co. OE

Αντικείμενο

Αναίρεση κατά της αποφάσεως του Γενικού Δικαστηρίου (έκτο τμήμα) της 29ης Σεπτεμβρίου 2011, T-415/09, New Yorker SHK Jeans κατά ΓΕΕΑ, με την οποία το Γενικό Δικαστήριο απέρριψε προσφυγή ακυρώσεως που άσκησε ο αιτών την καταχώριση του λεκτικού σήματος «FISHBONE», για προϊόντα των κλάσεων 18 και 25, κατά της αποφάσεως R 1051/2008-1 του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 30ής Ιουλίου 2009, με την οποία απορρίφθηκε εν μέρει η προσφυγή που ασκήθηκε κατά της αποφάσεως του τμήματος ανακοπών περί μερικής απορρίψεως της καταχωρίσεως του εν λόγω σήματος στο πλαίσιο ανακοπής ασκηθείσας από τον δικαιούχο του εθνικού σήματος «FISHBONE BEACHWEAR», για προϊόντα της κλάσεως 25, καθώς και του εθνικού σημείου «Fishbone» το οποίο χρησιμοποιείται στις συναλλαγές — Ουσιαστική χρήση του προγενέστερου σήματος — Λαμβάνονται υπόψη πρόσθετα αποδεικτικά στοιχεία

Διατακτικό

Το Δικαστήριο αποφασίζει:

1) Απορρίπτει την αίτηση αναίρεσης.

2) Καταδικάζει τη New Yorker SHK Jeans GmbH & Co. KG στα δικαστικά έξοδα.

(1) ΕΕ C 25 της 28.1.2012.
EL Επίσημη Εφημερίδα της Ευρωπαϊκής Ένωσης C 225/17

Απόφαση του Δικαστηρίου (δεύτερο τμήμα) της 13ης Ιουνίου 2013 — HGA Srl κ.λπ. κατά Ευρωπαϊκής Επιτροπής

(Συνεκδικασθείσες υποθέσεις C-630/11 P έως C-633/11 P) (1)

(Αίτηση αναιρέσεως - Κρατικές ενισχύσεις περιφερειακού χαρακτήρα - Ενισχύσεις υπέρ του ξενοδοχειακού κλάδου στη Σαρδηνία - Νέες ενισχύσεις - Τροποποίηση υφισταμένου καθεστώτος ενισχύσεων - Διορθωτική απόφαση - Δυνατότητα εκδόσεως τέτοιας αποφάσεως - Κανονισμός (ΕΚ) αριθ. 659/1999 - Άρθρα 4, παράγραφος 5, 7, παράγραφος 6, 10, παράγραφος 1, 13, παράγραφος 2, 16 και 20, παράγραφος 1 - Αποτέλεσμα της ενισχύσεως συνιστάμενο στην παροχή κινήτρου - Προστασία της δικαιολογημένης εμπιστοσύνης)

2013/C 225/27

Γλώσσα διαδικασίας: η ιταλική

Διάδικοι

Αναιρεσείουσες: HGA Srl, Gimar Srl, Coghene Costruzioni Srl, Camping Pini e Mare di Cogoni Franco & C. Sas, Immobiliare 92 Srl, Gardena Srl, Hotel Stella 2000 Srl, Vadis Srl, Macpep Srl, San Marco Srl, Due lune SpA, Hotel Mistral di Bruno Madeddu & C.Sas, L’Esagono di Mario Azara & Co. Snc, Le Buganville Srl (πρώην Le Buganville di Cogoni Giuseppe & C. Snc), Le Dune Srl (πρώην Le Dune di Stefanelli Vincenzo & C. Snc) (εκπρόσωποι: G. Dore, F. Ciulli και A. Vinci, avvocati) (C-630/11 P), Regione autonoma della Sardegna (εκπρόσωποι: A. Fantozzi και G. Mameli, avvocati) (C-631/11 P), Timsas srl (εκπρόσωποι: D. Dodaro και S. Pinna, avvocati) (C-632/11 P), Grand Hotel Abi d’Oru SpA (εκπρόσωποι: D. Dodaro και R. Masuri, avvocati (C-633/11 P)

Αντίδικος κατ’ αναίρεση: Ευρωπαϊκή Επιτροπή (εκπρόσωποι: D. Grespan, C. Urraca Caviedes και G. Conte)

Αντικείμενο

Αίτηση αναιρέσεως κατά της αποφάσεως του Γενικού Δικαστηρίου (τέταρτο τμήμα) της 20ής Σεπτεμβρίου 2011, T-394/08, Regione autonoma della Sardegna κ.λπ. κατά Επιτροπής, με την οποία το Γενικό Δικαστήριο απέρριψε τις προσφυγές περί ακυρώσεως της αποφάσεως 2008/854/ΕΚ της Επιτροπής, της 2ας Ιουλίου 2008, σχετικά με το καθεστώς ενισχύσεων «Περιφερειακός Νόμος αριθ. 9 του 1998 — καταχρηστική χορήγηση της ενίσχυσης N 272/98» (EE L 302, σ. 9), δυνάμει του οποίου η Regione autonoma della Sardegna χορήγησε επιδοτήσεις υπέρ αρχικών επενδύσεων στον ξενοδοχειακό κλάδο στη Σαρδηνία — Υποχρέωση αιτιολογήσεως — Αρχές της ασφάλειας δικαίου και της προστασίας της δικαιολογημένης εμπιστοσύνης

Διατακτικό

Το Δικαστήριο αποφασίζει:

1) Απορρίπτει τις αιτήσεις αναιρέσεως.

2) Καταδικάζει τις αναιρεσείουσες εις ολόκληρον στα δικαστικά έξοδα.

(1) ΕΕ C 118 της 21.4.2012.
EL Επίσημη Εφημερίδα της Ευρωπαϊκής Ένωσης C 225/19

Απόφαση του Δικαστηρίου (τρίτο τμήμα) της 20ής Ιουνίου 2013 [αίτηση του Upper Tribunal (Tax and Chancery Chamber) (Ηνωμένο Βασίλειο) για την έκδοση προδικαστικής αποφάσεως] — Her Majesty's Commissioners of Revenue and Customs κατά Paul Newey, ασκούντος εμπορία υπό την επωνυμία Ocean Finance

(Υπόθεση C-653/11) (1)

(Αίτηση προδικαστικής αποφάσεως - Έκτη οδηγία ΦΠΑ - Άρθρα 2, σημείο 1, και 6, παράγραφος 1 - Έννοια του όρου «παροχή υπηρεσιών» - Παροχή διαφημιστικών υπηρεσιών και υπηρεσιών μεσιτείας δανείων - Απαλλαγές - Οικονομική και εμπορική πραγματικότητα των συναλλαγών - Καταχρηστική πρακτική - Συναλλαγές που έχουν οργανωθεί με αποκλειστικό σκοπό την απόσπαση φορολογικού πλεονεκτήματος)

2013/C 225/31

Γλώσσα διαδικασίας: η αγγλική

Αιτούν δικαστήριο

Upper Tribunal (Tax and Chancery Chamber)

Διάδικοι στην υπόθεση της κύριας δίκης

Her Majesty's Commissioners of Revenue and Customs

κατά

Paul Newey, ασκούντος εμπορία υπό την επωνυμία Ocean Finance

Αντικείμενο

Αίτηση προδικαστικής αποφάσεως — Upper Tribunal (Tax and Chancery Chamber) — Ερμηνεία των άρθρων 9, παράγραφος 2, στοιχείο ε', και 13, τμήμα B, στοιχείο δ', της οδηγίας 77/388/ΕΟΚ: Έκτη οδηγία του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Απαλλαγή της παροχής υπηρεσιών μεσιτείας δανείων — Δραστηριότητα παροχής υπηρεσιών μεσιτείας δανείων κατευθυνόμενη προς το Ηνωμένο Βασίλειο από εγκατεστημένη στη νήσο Jersey εταιρία η οποία συνεργάζεται με πρόσωπο εγκατεστημένο στο Ηνωμένο Βασίλειο — Ζήτημα του αν την ευθύνη για τη δραστηριότητα αυτή φέρει η εταιρία που είναι εγκατεστημένη στη νήσο Jersey ή το πρόσωπο που είναι εγκατεστημένο στο Ηνωμένο Βασίλειο

Διατακτικό

Οι συμβατικοί όροι, μολονότι αποτελούν στοιχείο που πρέπει να λαμβάνεται υπόψη, δεν ασκούν καθοριστική επιρροή για τον προσδιορισμό του παρόχου και του αποδέκτη στο πλαίσιο «παροχής υπηρεσιών» κατά την έννοια των άρθρων 2, σημείο 1, και 6, παράγραφος 1, της οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των Κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 2000/65//ΕΚ του Συμβουλίου, της 17ης Οκτωβρίου 2000. Μπορούν να μη λαμβάνονται υπόψη ιδίως όταν δεν αντικατοπτρίζουν την οικονομική και εμπορική πραγματικότητα, αλλά συνιστούν ένα καθαρώς τεχνητό σχήμα, χωρίς οικονομική υπόσταση, με σκοπό και μόνο την απόσπαση φορολογικού πλεονεκτήματος, πράγμα το οποίο εναπόκειται στο εθνικό δικαστήριο να εκτιμήσει.

(1) ΕΕ C 65 της 3.3.2012.
EL Επίσημη Εφημερίδα της Ευρωπαϊκής Ένωσης C 225/7

Απόφαση του Δικαστηρίου (τμήμα μείζονος συνθέσεως) της 4ης Ιουνίου 2013 [αίτηση του Court of Appeal (England & Wales) (Civil Division) (Ηνωμένο Βασίλειο) για την έκδοση προδικαστικής αποφάσεως] — ZZ κατά Secretary of State for the Home Department

(Υπόθεση C-300/11) (1)

(Ελεύθερη κυκλοφορία των προσώπων - Οδηγία 2004/38/ΕΚ - Απόφαση περί απαγορεύσεως της εισόδου πολίτη της Ένωσης στο έδαφος κράτους μέλους για λόγους δημόσιας ασφάλειας - Άρθρο 30, παράγραφος 2, της εν λόγω οδηγίας - Υποχρέωση ενημερώσεως του ενδιαφερομένου πολίτη σχετικά με την αιτιολογία της συγκεκριμένης αποφάσεως - Κοινοποίηση αντίθετη προς το συμφέρον ασφάλειας του κράτους - Θεμελιώδες δικαίωμα για πλήρη και αποτελεσματική δικαστική προστασία)

2013/C 225/10

Γλώσσα διαδικασίας: η αγγλική

Αιτούν δικαστήριο

Court of Appeal (England & Wales) (Civil Division)

Διάδικοι στην υπόθεση της κύριας δίκης

ZZ

κατά

Secretary of State for the Home Department

Αντικείμενο

Αίτηση προδικαστικής αποφάσεως — Court of Appeal (England & Wales) (Civil Division) — Ερμηνεία του άρθρου 30, παράγραφος 2, της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) αριθ. 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (ΕΕ L 158, 30.4.2004, σ. 77) υπό το πρίσμα του άρθρου 346, παράγραφος 1, στοιχείο α', της ΣΛΕΕ — Δικαίωμα αποτελεσματικής δικαστικής προστασίας — Απόφαση να απαγορευτεί η είσοδος πολίτη κράτους μέλους στο έδαφος άλλου κράτους μέλους για λόγους δημόσιας ασφάλειας — Υποχρέωση ενημερώσεως του οικείου πολίτη σχετικά με τους λόγους αποκλεισμού του παρά το γεγονός ότι οι αρμόδιες αρχές κρίνουν ότι τέτοιου είδους δημοσιοποίηση θα ήταν αντίθετη προς τα συμφέροντα της ασφάλειας του κράτους

Διατακτικό

Τα άρθρα 30, παράγραφος 2, και 31 της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ, ερμηνευόμενα υπό το πρίσμα του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης, έχουν την έννοια ότι απαιτούν όπως το αρμόδιο εθνικό δικαστήριο μεριμνά ώστε η μη κοινοποίηση του ουσιαστικού περιεχομένου των λόγων στους οποίους βασίσθηκε απόφαση ληφθείσα κατ’ εφαρμογή του άρθρου 27 της εν λόγω οδηγίας καθώς και των σχετικών αποδεικτικών στοιχείων να περιορίζεται στον ελάχιστο δυνατό βαθμό και, εν πάση περιπτώσει, να γνωστοποιείται στον ενδιαφερόμενο το ουσιαστικό περιεχόμενο των συγκεκριμένων λόγων κατά τρόπο ώστε να λαμβάνεται δεόντως υπόψη η ανάγκη να διατηρούνται απόρρητα τα αποδεικτικά στοιχεία.

(1) ΕΕ C 252 της 27.8.2011.
EL Επίσημη Εφημερίδα της Ευρωπαϊκής Ένωσης C 114/16

Απόφαση του Δικαστηρίου (δεύτερο τμήμα) της 21ης Φεβρουαρίου 2013 — Seven for all mankind LLC κατά Seven SpA — Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

(Υπόθεση C-655/11 P) (1)

(Αίτηση αναιρέσεως - Κοινοτικό σήμα - Διαδικασία ανακοπής - Προγενέστερο λεκτικό σήμα - Στοιχείο «SEVEN» - Ομοιότητα των σημείων - Κίνδυνος συγχύσεως - Σχετικός λόγος απαραδέκτου)

2013/C 114/23

Γλώσσα διαδικασίας: η αγγλική

Διάδικοι

Προσφεύγουσα: Seven for all mankind LLC (εκπρόσωποι: A. Gautier-Sauvagnac και B. Guimberteau, avocats)

Αντίδικοι κατ’ αναίρεση: Seven SpA (εκπρόσωπος: L. Trevisan, avvocato), Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: J. Crespo Carrillo)

Αντικείμενο

Αίτηση αναιρέσεως κατά της αποφάσεως την οποία εξέδωσε το Γενικό Δικαστήριο (έκτο τμήμα) στις 6 Οκτωβρίου 2011, στην υπόθεση T-176/10, SEVEN κατά ΓΕΕΑ — SEVEN FOR ALL MANKIND (SEVEN FOR ALL MANKIND), και με την οποία το Γενικό Δικαστήριο ακύρωσε την απόφαση R 1514/2008-2 του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής αγοράς (ΓΕΕΑ), της 28ης Ιανουαρίου 2010, περί απορρίψεως της προσφυγής κατά της αποφάσεως με την οποία ακυρώθηκε η απόφαση του τμήματος ανακοπών περί μερικής απορρίψεως της ανακοπής που άσκησε ο δικαιούχος του διεθνούς εικονιστικού σήματος και των κοινοτικών εικονιστικών σημάτων που περιλαμβάνουν το λεκτικό στοιχείο «Seven», για τα προϊόντα των τάξεων 3, 9, 12, 14, 15, 16, 18, 20, 25 και 28, κατά της καταχωρίσεως του λεκτικού σήματος «SEVEN FOR ALL MANKIND», για τα προϊόντα των τάξεων 14 και 18 — Ερμηνεία και εφαρμογή του άρθρου 8, παράγραφος 1, στοιχείο β', του κανονισμού 207/2009 — Παράγοντες που πρέπει να λαμβάνονται υπόψη στο πλαίσιο της εξετάσεως της ομοιότητας των σημείων

Διατακτικό

Το Δικαστήριο αποφασίζει:

1) Απορρίπτει την αίτηση αναιρέσεως.

2) Καταδικάζει την Seven for all mankind LLC να φέρει, πέραν των δικαστικών εξόδων της, και τα δικαστικά έξοδα στα οποία υποβλήθηκε η Seven SpA.

3) Το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) φέρει τα δικαστικά έξοδά του.

(1) ΕΕ C 65 της 3.3.2012.